burgasdotpro/wikipedia huggingface dataset:
Edmond Rostand

Edmond Rostand (* 1. apríl 1868, Marseille – † 2. december 1918, Marseille, pomník má v Paríži) bol francúzsky básnik a dramatik. 30. mája 1901 ho zvolili za jeho dramatické a básnické dielo do Francúzskej akadémie a stal sa tak jej najmladším členom. Dosiahol hodnosť komandér Čestnej Légie.
Život.
Narodil sa v majetnej provensálskej rodine, otec bol účtovník a poet. V roku 1880 sa celá rodina presťahovala do kúpeľov Luchon, kde nakoniec otec Rostand postavil vilu „Vila Julia“ blízko tamojšieho kasína. Edmond strávil viac ako 22 letných prázdnin v Luchone, tu sa nechal inšpirovať k napísaniu divadelnej hry "Le Gant Rose", uvedenej roku 1888.
Okrem toho tu písal poéziu – "Les Musardises" (r. 1890). Študoval právo, ktoré nedoštudoval a chvíľu rozmýšľal nad diplomatickým poslaním. Nakoniec sa dal na písanie poézie.
V roku 1890 sa oženil s Rosemonde Gérard, francúzskou poetkou z prostredia šľachty a mali spolu dvoch synov, Mauricea a Jeana. Rosemonde písala takisto básne a divadelné hry. Ich syn Maurice zdedil po rodičoch talent a stal sa z neho tiež poet a dramatik. Edmond podporoval svoju manželku v jej tvorivých zámeroch a postupne sa začalo hovoriť, že ho zatieňuje ako autorka. Manželský vzťah prerušil v roku 1915 Edmond, ktorý si našiel poslednú lásku svojho života v Paríži a odsťahoval sa do Baskicka bližšie ku kúpeľom. Manželia sa však nerozviedli a Rosemonde sa starala ako vdova o jeho literárnu pamiatku.
V roku 1894 adaptovali jeho úspešnú veršovanú drámu "Les Romanesques" v divadle Comédie Française, za ktorú bol ocenený Francúzskou akadémiou v roku 1901. V roku 1897 mala úspešnú premiéru dráma "Cyrano z Bergeracu". V roku 1904 po neúspechu ďalšej hry "Chantécler" rezignoval na písanie divadelných kusov. Zomrel počas epidémie španielskej chrípky v roku 1918.
Dielo.
Rostand písal divadelné hry a poéziu.
Vplyv diela.
Rostandove romantické klasické verše viazané a rýmované štýlovo náležia do polovice 19. storočia. Ale jeho dramatické diela, hlavne "Cyrano z Bergeracu" obohatili pestrú ponuku štýlov vo francúzskej dramatickej tvorbe konca 19. storočia. Hry náležia do lyricko-epickej drámy a komédie, zasiahli i do kultúry bulvárov vaudevillom "Červená rukavica". Cyrano z Bergeracu, veršovaná komédia, sa stal evergreenom repertoárov divadiel až podnes.
Ligue Magnus

Ligue Magnus je najvyššia hokejová súťaž vo Francúzsku. Vznikla v roku 1907. Víťaz obdrží trofej Magnus Cup. Najviac ju vyhral tím Chamonix Hockey Club, až 30 krát. Aktuálnym víťazom je klub Rouen Hockey Élite 76.
Slovanský zjazd

Slovanský zjazd alebo Slovanský kongres sú:
Andrej Nikolajevič Tichonov

Andrej Nikolajevič Tichonov () (* 30. október 1906, Gagarin, Smolenská oblasť, Rusko, vtedy Gžatsk, Ruská ríša - † 8. november 1993, Moskva, Rusko) bol ruský matematik a geofyzik. Je známy predovšetkým vďaka práci v oblastiach topológie, funkcionálnej analýzy, geofyziky a matematickej fyziky.
Život.
Andrej Nikolajevič Tichonov sa narodil v roku 1906 v meste Gžatsk neďaleko Smolensku v rodine obchodníka. V roku 1910 sa rodina presťahovala do Moskvy, začiatkom občianskej vojny odišli na Ukrajinu a v roku 1919 sa opäť vrátili do Moskvy.
V roku 1922 ako šestnásťročný nastúpil na matematicko-fyzikálnu fakultu Moskovskej štátnej univerzity. Už ako študent dosiahol pod vedením Pavla Sergejeviča Alexandrova pozoruhodné výsledky najmä v oblasti topológie. V roku 1927 ukončil štúdium a zostal na univerzite.
V roku 1939 sa stal korešpondentom Akadémie vied ZSSR, v roku 1966 aj jej riadnym členom. Zohral rozhodujúcu úlohu pri založení fakulty informatiky na Moskovskej univerzite, v rokoch 1970 až 1990 pôsobil ako jej prvý dekan. Zomrel v roku 1993, je pochovaný na Novodievčom cintoríne.
Práca.
Najvýznamnejšie výsledky dosiahol Tichonov v oblastiach topológie a funkcionálnej analýzy, ako aj v niektorých oblastiach fyziky. Je po ňom pomenovaných viacero matematických viet a konceptov.
V oblasti topológie je po ňom pomenovaná Tichonovova veta, ktorá hovorí, že súčin kompaktných topologických priestorov je tiež kompaktný. Je tiež po ňom pomenovaná špeciálna trieda topologických priestorov, tzv. Tichonovove priestory. 
V matematickej fyzike je autorom viet o jednoznačnosti pre rovnicu vedenia tepla. Študoval tiež Volterrove integrálne rovnice.
Je tiež autorom metódy Tichonovovej regularizácie. Zaoberal sa tiež asymptotickou analýzou.
Héta

Héta (veľké Ͱ, malé ͱ) je zastarané písmeno gréckej abecedy. V systéme gréckych čísel má hodnotu 8.
Vito Volterra

Vito Volterra (* 3. máj 1860, Ancona, Taliansko - † 11. október 1940, Rím) bol taliansky matematik a fyzik. 
Práca na jeho teórii funkcionálov ho priviedla k štúdiu integrálnych rovníc
, kde sú po ňom pomenované Volterrove integrálne rovnice. Zaoberal sa tiež biomatematikou, kde predovšetkým rozvíjal výsledky Pierra Françoisa Verhulsta. V tejto oblasti je spoločne s Alfredom Lotkom autorom tzv. Lotkových-Volterrových rovníc.
Integrálna rovnica

Integrálna rovnica je v matematike rovnica, v ktorej sa neznáma funkcia nachádza pod integrálom. Integrálne rovnice úzko súvisia s diferenciálnymi rovnicami a niektoré problémy môžu byť formulované oboma spôsobmi (napr. Maxwellove rovnice).
Za zakladateľa teórie integrálnych rovníc sa považuje Erik Ivar Fredholm, neskôr k nej významne prispel Vito Volterra.
Klasifikácia integrálnych rovníc.
Integrálne rovnice možno rozdeliť na dve základné triedy: Fredholmove integrálne rovnice a Volterrove integrálne rovnice. Pri Fredholmových rovniciach má interval integrácie konštantné hranice, pri Volterrových rovniciach je jedna z hraníc funkciou premennej "x".
Ďalšie delenie je na rovnice prvého a druhého druhu. V rovniciach prvého druhu sa neznáma funkcia nachádza len pod integrálom, v rovniciach druhého druhu sa nachádza pod integrálom aj mimo integrálu.
Fredholmove rovnice prvého druhu.
Najzákladnejším typom integrálnych rovníc sú Fredholmove rovnice prvého druhu. Sú to integrálne rovnice tvaru
kde formula_2 je neznáma funkcia, "f" je známa funkcia a "K" je ďalšia funkcia o dvoch premenných, často nazývaná aj jadrová funkcia. Rozsah integrácie má konštantné hranice.
Fredholmove rovnice druhého druhu.
Fredholmove rovnice druhého druhu sú rovnice s konštantným rozsahom integrácie a s neznámou funkciou nachádzajúcou sa ako v integrande, tak aj mimo neho. Sú to integrálne rovnice tvaru
Číslo formula_4 je neznámy parameter, ktorý zohráva rovnakú úlohu ako vlastné číslo v lineárnej algebre. Význam ostatných symbolov je rovnaký, ako pri rovniciach prvého druhu.
Volterrove rovnice prvého druhu.
Volterrove rovnice prvého druhu sú zovšeobecnením Fredholmových rovníc prvého druhu, v ktorom je jedna z hraníc integračného rozsahu funkciou premennej "x". Volterrove rovnice prvého druhu majú tvar:
Volterrove rovnice druhého druhu.
Volterrove rovnice druhého druhu sú zovšeobecnením Fredholmových rovníc druhého druhu. Jedna z hraníc integračného rozsahu je funkciou premennej "x". Rovnice tohto typu majú tvar:
Bernhardus Varenius

Bernhardus Varenius (1622, Hitzacker, Dolné Sasko – 1650) bol nemecký kartograf. Jedným z jeho najvýznamnejších diel je "Všeobecná geografia". Zaoberá sa v nej geografiou ako celkom, ale vidí aj nevyhnutnosť v jej diferenciácii. Chcel odlíšiť všeobecnú geografiu od špeciálnej, čiže regionálnej. Do okruhu zaradil geografickú polohu, reliéf, hydrografiu, ťažbu surovín, demografické údaje a mnohé iné myšlienky, v ktorých neskôr pokračovalo veľa geografov.
Košický gbel

Košický gbel (, ) bol najznámejší druh dutej miery používaný na Slovensku v období stredoveku a novoveku. Názov dostal podľa miesta rozšírenia, významnej kupeckej metropoly Košíc.
Ako miera na sypaniny obsahoval košický gbel 84 litrov. V 17. storočí sa zvýšil na 125 litrov, čo sa rovnalo dvom bratislavským mericiam. Spišský gbel mal 48 litrov a bratislavský gbel 59 litrov.
Ako miera na tekutiny obsahoval 13,57 litra. Menej mal budínsky gbel, ktorý obsahoval 8,48 litra.
Košický gbel mal vplyv aj na určovanie plošnej miery gbeloráčiny. Gbeloráčina bola plošná miera používaná na Východnom Slovensku, na ktorú vysiali jeden košický gbel obilia. V 18. storočí mal košický gbel ako rozloha poľa jedno uhorské jutro.
FEI

FEI môže byť:
FA

FA môže byť:
Fakulta architektúry

Fakulta architektúry môže byť:
Biznis Centrum Kerametal

Biznis Centrum Kerametal (pôvodný názov "Prevádzková budova Chemapol") je biznis centrum v Bratislave na Jašíkovej ulici 2 – 6, v mestskej časti Ružinov. Sídli tu napríklad Bratislavská Regionálna Komora SOPK, TÜV SÜD Slovakia či KERAMETAL.
Projekt 1968 – 1970 (Ing. arch. Ľudovit Jendreják spolu s M. Lukičom a M. Mihalovičom), realizácia 1972 – 1973.
Ženská dvojhra na French Open 2008

Ženská dvojhra na French Open 2008 sa hrala ako súčasť French Open 2008 od 25. do 8. júna 2008.
Slavia Praha

Slavia Praha môže byť:
Color Developing Agent 3

Color Developing Agent 3 alebo skrátene CD-3 (4-(N-etyl)-[N-(ω-metylsulfónamido)-etyl]-3-metylanilín) je chemická látka, ktorá sa používa ako farebná vývojka parafenyléndiamínovej skupiny. Je kľúčovou súčasťou mnohých receptov na farebné vývojky, kde slúži na vznik azúrového, purpurového a žltého farbiva v jednotlivých vrstvách filmu alebo papiera.
CD3

CD3 alebo CD-3 môže byť:
Tribotechnika

Tribotechnika je odborno – populárny časopis, ktorý vychádza v štvrťročných intervaloch. Zameriava sa na publikovanie informácii v oblasti tribológie, uverejňuje nové myšlienky, názory, podnety a inšpirácie z vedných oblastí ako je fyzika, chémia, elektrochémia, lomová mechanika, metalurgia, strojárstvo, elektrotechnika, elektronika a medicína (konkrétne ortopédia, očná a zubná technika).
Cieľom tohto periodika je vytvoriť mediálny priestor pre popularizáciu tribológie, prezentáciu relevantných produktov zainteresovaných firiem a poskytnúť príležitosti pre vedeckých pracovníkov na publikáciu výsledkov ich práce.
História.
Prvé číslo TriboTechniky vyšlo v septembri 2008, vo vydavateľstve Techpark, o.z. v Žiline. Časopis vychádza jedenkrát za 3 mesiace a je distribuovaný na Slovensku aj v Česku.
Distribúcia.
Menšia časť nákladov, približne 40%, je distribuovaná na veľtrhy a výstavy, ktoré tematicky zodpovedajú zameraniu časopisu, na Slovensku aj v Česku a na niektorých vybraných veľtrhoch v zahraničí. Zvyšných 60% distribúcie tvorí direct mail, t. j. priame zasielanie časopisu predplatiteľom, firmám a taktiež zasielanie na základe adresárov firiem.
Ursula von der Leyenová

Ursula Gertrud von der Leyenová, rod. Albrechtová (* 8. október 1958, Ixelles, Belgicko) je nemecká politička, predsedníčka Európskej komisie a členka stredopravicovej Kresťanskodemokratickej únie Nemecka. 
V rokoch 20032005 pôsobila ako ministerka sociálnych vecí, žien, rodiny a zdravia spolkovej krajiny Dolné Sasko a v rokoch 20052009 ako spolková ministerka pre rodinu, seniorov, ženy a mládež. Po rezignácii spolkového ministra práce a sociálnych vecí Franza Josefa Junga v novembri 2009 bola vymenovaná za jeho nástupníčku. Medzi rokmi 2013 až 2019 slúžila ako spolková ministerka obrany Nemecka vo vládach na čele s kancelárkou Angelou Merkelovou. Dňa 15. júla 2019 oznámila, že bez ohľadu na to, či bude zvolená za predsedníčku Európskej komisie na post ministerky obrany rezignuje ku 17. júlu 2019.
Dňa 2. júla 2019 bola Európskou radou navrhnutá na post predsedu Európskej komisie. O dva týždne neskôr, 16. júla 2019, ju väčšina 383 zo 747 prítomných europoslancov podporila. Do úradu nastúpi k 1. novembru 2019.
Oplodie

Oplodie alebo perikarp je pletivo obklopujúce semeno. Vyvíja sa zo steny semenníka. Všeobecne je oplodie obal, ktorý chráni semená a je základnou časťou plodu. Výnimkou sú plody figovníka (figy). Niekedy celkom vyschne a stvrdne, a tak tvorí škrupinu. 
U dužinatých plodov sa oplodie skladá z troch častí: exokarp (teda ľudovo šupa), mezokarp a endokarp (vnútorná časť).
Kapa

Kapa môže byť:
Kapa alebo kápa môže byť:
Džungársko

Džungársko (často nesprávne "Džungarsko"; mongolsky: Зүүнгар, Züüngar, ujgursky Jongghar, جوڭغار, v tradičnej čínštine 準噶爾 (Zhǔngá'ěr), v zjednodušenej čínštine 准噶尔, rusky Джунгария, Džungarija) je geografická oblasť na severe Číny približne odpovedajúca severnej polovici dnešnej provincie Sin-ťiang. Zaberá plochu o rozlohe a zasahuje aj do západného Mongolska a východného Kazachstanu. V oblasti žijú predovšetkým Kazachovia, Ujguri, Kirgizi a Chanovia.
Etymológia.
Názov Džungársko pochádza z mongolského slova Зүүнгар (Züüngar). "Züün" znamená ľavý a "gar" ruka, ako sa označovali Mongoli žijúci na strane po "ľavej ruke", keď sa Mongolská ríša rozdelila na východnú a západnú časť.
Ekológia.
Džungársko pokrýva polopúštna step, známa ako Džungárska panva. Vegetačný pokryv tvoria hlavne kry "Anabasis brevifolia". Na okrajoch panvy rastú vyššie kry - "Haloxylon ammodendron", "Ephedra przewalskii". Pozdĺž potokov tečúcich z pohorí Ťanšan a Altaj rastie topoľ rôznolistý ("Populus diversifolia"), "Nitraria roborovsky", "Nitraria sibirica", "Achnatherum splendens", tamarišky ("Tamarix sibirimosissima") a vŕba ("Salix ledebouriana").
Na severovýchode časť Džungárskej panvy leží v národnom parku Gobi, kde žije ázijský somár kulan ("Equus hemionus"), ťava dvojhrbá ("Camelus ferus") a antilopa gazela ("Gazella subgutturosa").
Džungársko bolo jedným z posledných domovov koňa Przewalského.
Papraďorasty

Papraďorasty môže byť slovenský názov nasledujúcich taxónov:
Witold Hurewicz

Witold Hurewicz (* 29. jún 1904, Lodž, Poľsko, vtedy Ruská ríša – † 6. september 1956, Uxmal, Mexiko) bol poľský matematik. Zaoberal sa predovšetkým topológiou a teóriou množín, ale aj diferenciálnymi rovnicami a aplikovanou matematikou. Väčšinu tvorivého života prežil v USA, od roku 1945 prednášal na Massachusettskom technologickom inštitúte. Zomrel v Mexiku po páde z mayskej pyramídy.
Gaspard Monge

Gaspard Monge (* 9. máj 1746, Beaune, Côte-d’Or, Francúzsko – † 28. júl 1818, Paríž, Francúzsko) bol francúzsky matematik. Je považovaný za zakladateľa deskriptívnej geometrie. Počas Francúzskej revolúcie pôsobil aj ako politik, od roku 1792 bol ministrom námorníctva. Jeho meno sa nachádza medzi 72 menami vedcov na Eiffelovej veži.
Flávio Conceição

 
 
 
Flávio da Conceição (* 13. jún 1974, Santa Maria da Serra) je bývalý brazílsky futbalista. 
Conceição začal svoju seniorskú kariéru v drese Rio Branco EC v roku 1992. Neskôr prestúpil do Palmeiras, kde odohral počas dvoch sezón vyše 100 zápasov. Po olympiáde v roku 1996 prestúpil do španielskeho Deportivo de La Coruña, ktorý za neho zaplatil 6,3 miliónov €. Neskôr sa stal hráčom kráľovského klubu Real Madrid, kde dosiahol viaceré úspechy. 
Hrával na pozícii stredného záložníka. Brazíliu reprezentoval v 45 zápasoch.
Brno-Slatina

Brno-Slatina je mestská časť na východnom okraji štatutárneho mesta Brna. Pod názvom Slatina tiež katastrálne územie a do 16. apríla 1919 samostatná obec.
Mestská časť má rozlohu 583 ha, je tu evidovaných 66 ulíc a 1 725 adries.
Majstrovstvá Európy v ľadovom hokeji 1912

Majstrovstvá Európy v ľadovom hokeji 1912 boli v poradí tretími majstrovstvami Európy v ľadovom hokeji. Uskutočnili sa v dňoch 2. až 4. februára 1912 v Prahe. Kvôli problémom, ktoré sa vyskytli v záverečnom nedohranom stretnutí Čechy – Nemecko, boli ale dodatočne anulované. Majstrovstiev sa zúčastnili tri reprezentačné družstvá: Čechy, Nemecko a Rakúsko (reprezentované tímom DEHG Praha). Hralo sa jednokolovým systémom každý s každým.
Priebeh.
Zápasy ME 1912 sa odohrali na prírodnom ľade tréningového ihriska futbalistov SK Slavia na Letnej. Na úvod sa v piatok 2. februára predstavili domáce Čechy proti Rakúsku, ktoré bolo tiež v Prahe prakticky doma, keďže ho reprezentoval tým DEHG Praha. Obhajcovia titulu Česi zvíťazili suverénne 5:0. Keďže nasledujúci deň Nemci vyhrali s Rakúskom "len" 4:1, v záverečnom rozhodujúcom stretnutí v nedeľu 4. februára stačila domácim Čechom k obhajobe titulu aj remíza. V tomto stretnutí však nastali problémy s prírodným ľadom, spôsobené nočným odmäkom. Na mnohých miestach boli jamky s vodou. Česi viedli v druhom polčase 2:1. Nemci vyrovnali, pre posunutú bránu však gól nebol uznaný. Nemci na znak protestu odišli z ľadu. Usporiadatelia im napokon gól dodatočne uznali. Zápas, aj keď dohraný nebol, sa považoval za ukončený. Vďaka lepšiemu skóre sa majstrami Európy stali Česi. Nemci podali proti výsledku protest, ktorý im kongres IIHF v Bruseli v marci 1912 uznal a nariadil opakovaný zápas. Ten sa mal odohrať v budúcej sezóne, ale nikdy sa neodohral. Ďalší kongres IIHF výsledky ME v Prahe anuloval. A to nielen z dôvodu neuskutočnenia opakovaného stretnutia Čechy – Nemecko, ale údajne aj kvôli neoprávnenému štartu Rakúska, ktoré v čase ME nebolo ešte členom IIHF. Stalo sa ním až na spomínanom kongrese v Bruseli.
Výsledky a tabuľka.
 * "Zápas Čechy – Nemecko sa v skutočnosti nedohral, oficiálne je však považovaný za ukončený." 
Konečná tabuľka – majstrovstvá boli anulované:
Majstrovstvá Európy v ľadovom hokeji 1913

Majstrovstvá Európy v ľadovom hokeji 1913 boli v poradí štvrtými majstrovstvami Európy v ľadovom hokeji. Uskutočnili sa v dňoch 25. až 27. januára 1913 v nemeckom Mníchove. Víťazom sa stalo Belgicko. Bol to prvý a zároveň posledný titul pre túto dnes netradičnú hokejovú krajinu. Okrem toho Belgicko získalo ešte jednu striebornú (1927) a štyri bronzové (1910, 1911, 1914 a 1924) medaily z európskych šampionátov.
Výsledky.
Sobota 25. januára 1913:
Nedeľa 26. januára 1913:
Pondelok 27. januára 1913:
Ľudmila Lakomá-Krausová

Ľudmila Lakomá - Krausová (* 4. marec 1940, Zalužice) je slovenská akademická maliarka.
Vysokoškolské vzdelanie získala na výtvarnom odbore Pedagogického inštitútu Univerzity Pavla Jozefa Šafárika v Prešove (1959 - 1963), pričom si ho rozšírila doktorátom z výtvarnej pedagogiky (1982).
Do roku 1989 bola členkou Zväzu slovenských výtvarných umelcov v Bratislave. Od roku 1990 je členkou Slovenskej výtvarnej únie a
od roku 2007 členkou skupiny EGO IPSO a Združenia výtvarných umelcov východného Slovenska.
Tvorba.
Vo svojej tvorbe sa zameriava na komornú maľbu, krajinomaľbu, figurálne kompozície, zátišia, uplatňuje tiež sakrálne motívy a vytvára veduty. Pri interpretácii uprednostňuje prírodnú realitu - rodisko, dedinské zákutia so zvyškami starej ľudovej architektúry, lúčne kvety. Svoje pocity, radosť i bolesť, vyjadruje prostredníctvom uvoľnenej kompozície tvarov a farebných línií. Neodmysliteľnou súčasťou jej tvorby je tiež ľudová slovesnosť vyjadrená v tanci (zemplínsky folklór).
Van Helsing

Van Helsing môže byť:
Majstrovstvá Európy v ľadovom hokeji 1914

Majstrovstvá Európy v ľadovom hokeji 1914 boli v poradí piatymi majstrovstvami Európy v ľadovom hokeji. Po troch rokoch sa znova konali v ľadovom paláci (Eispalast) nemeckého hlavného mesta Berlín v dňoch 25. až 27. februára 1914. Šampionátu sa zúčastnili tri družstvá, ktoré sa rovnako ako v predošlých rokoch stretli systémom každý s každým jednokolovo. Podobne ako v Berlíne v roku 1911, aj tu získali titul hokejisti Čiech.
Výsledky.
Streda 25. februára 1914:
Čechy – Belgicko 9:1 (4:0, 5:1)
Štvrtok 26. februára 1914:
Nemecko - Belgicko 4:1 (3:0,1:1)
Piatok 27. februára 1914:
Čechy - Nemecko 2:0 (1:0, 1:0)
Honduraské národné futbalové mužstvo

Honduraské národné futbalové mužstvo reprezentuje Honduras na medzinárodných futbalových akciách, ako sú Majstrovstvá sveta alebo Zlatý pohár CONCACAF. 
Svoje domáce zápasy hráva na štadióne Estadio Olimpico Metropolitano v San Pedro Sula. Honduras sa trikrát kvalifikoval na Majstrovstvá sveta vo futbale. Prvýkrát na MS 1982, ďalšie účasti Hondurasu v roku 2010 a 2014. Vo všetkých prípadoch Honduras skončil v skupine. V Severnej Amerike patrí Honduras medzi najlepšie tímy. Sú stálym účastníkom Zlatého poháru CONCACAF. Na konte majú iba jeden titul z roku 1981. Na premiérovom ročníku Ligy národov CONCACAF 2019-20 obsadili konečné tretie miesto.
Zápasy Hondurasu na Majstrovstvách sveta vo futbale.
Počas troch účasti Honduras stále čaká na víťazstvo na MS, ich bilancia je 0 výhier, 3 remízy, 6 prehier
Majstrovstvá sveta vo futbale 1982: Skupina - Španielsko (1:1), Severné Írsko (1:1), Juhoslávia (0:1)
Majstrovstvá sveta vo futbale 2010: Skupina - Čile (0:1), Španielsko (0:2), Švajčiarsko (0:0)
Majstrovstvá sveta vo futbale 2014: Skupina - Francúzsko (0:3), Ekvádor (1:2), Švajčiarsko (0:3)
Ostatné súťaže.
Copa América.
Honduras sa pri jedinej účasti na Copa América 2001 umiestnil na treťom mieste
Plešivec (rozlišovacia stránka)

Plešivec môže byť:
Belgické národné hokejové mužstvo

Belgické národné hokejové mužstvo patriace pod Belgickú kráľovskú federáciu ľadového hokeja je v posledných rokoch takmer pravidelne účastníkom II. divízie (tretia najvyššia kategória) Majstrovstiev sveta v ľadovom hokeji. Do I. divízie sa mu naposledy podarilo postúpiť v Bulharsku v roku 2002, hneď o rok nato (2003) v Poľsku však zostúpilo späť do II. divízie.
1905 - 1939.
Belgicko patrí k najúspešnejším európskym krajinám v počiatočnej histórii ľadového hokeja. V Mníchove v roku 1913 získalo dokonca svoj prvý a zároveň aj posledný titul majstra Európy. Okrem toho táto krajina dosiahla ešte na jednu striebornú (1927) a štyri bronzové (1910, 1911, 1914 a 1924) medaily z európskych šampionátov.
Po roku 1945.
Po druhej svetovej vojne išiel belgický ľadový hokej výkonnostne rapídne dole, o čom svedčia aj vysoké prehry na prvých povojnových MS v Prahe v roku 1947: s Československom 0 : 24 a so Švédskom 1 : 24. V druhej polovici 20. storočia dostávalo Belgicko vysoké gólové prídely aj v kategórii C (dnes II. divízia) MS. Napr. v roku 1971 v Holandsku s Maďarskom 1 : 31 a najvyššiu prehru utrpelo v roku 1993 v Slovinsku s Ukrajinou 2 : 37.
Súčasnosť.
V A skupine II. divízie MS 2010 v Mexiku obsadilo Belgicko tretie miesto po týchto výsledkoch:
Mars superliga 1997/1998

Mars superliga 1997/1998 bol v poradí 5. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.
Druhýkrát po sebe sa slovenským futbalovým majstrom stali 1. FC Košice, do druhej ligy zostúpila po 13 rokoch Dunajská Streda a Lokomotíva Košice.
Swiss Super League

Swiss Super League (doslova "Švajčiarska superliga") je najvyššia švajčiarska futbalová súťaž založená v roku 1897. Nižšia liga je Challenge League. Najviac titulov 27 má Grasshopper Club Zürich. Aktuálny víťaz (2023) je BSC Young Boys.
Amatérske majstrovstvá Európy vo futbale 1911

Amatérske majstrovstvá Európy vo futbale 1911 boli neoficiálne Majstrovstvá Európy, ktoré sa konali v roku 1911 vo Francúzsku. Víťazom sa stalo národné mužstvo Čiech. O 49 rokov neskôr v roku 1960 sa takisto vo Francúzsku uskutočnili prvé oficiálne Majstrovstvá Európy vo futbale.
České družstvo.
Základ českého družstva tvorilo 9 hráčov SK Slavia Praha, ktorí boli doplnení dvojicou Sparťanov (Pilát a Bělka). Trénerom Čiech bol Škót, klubový tréner Slavie John William "Jake" Madden (11. júna 1865 v škótskom Dumbartone - 17. apríla 1948 v Prahe), ktorý bol v Čechách známy aj pod prezývkou "dědek" Madden.
Výsledky Čiech.
Na pražskom nádraží Františka Josefa amatérskych majstrov Európy s dojatím privítal asi tisícový dav.
Lamborghini Diablo

Lamborghini Diablo je superšportový automobil, ktorý v rokoch 1990 až 2001 vyrábala talianska automobilka Lamborghini. Je to dvojmiestne dvojdverové vozidlo. Predávalo sa aj s karosériou roadster.
Model nadväzoval na Lamborghini Countach. Tiež mal motor umiestnený pred zadnou nápravou. Prvýkrát bol model uvedený v roku 1990 v monackom Monte Carle. Dizajn, ktorého autorom je Marcello Gandini, bol označovaný ako značne agresívny. Pôvodná hranatá karoséria bola po skúškach v aerodynamickom tuneli zaoblená. Kvôli zníženiu hmotnosti boli použité odľahčené materiály so zvýšenou pevnosťou.
Motor prvej generácie, ktorá sa vyrábala do roku 1994, pochádzal z modelu Countach. Oproti nemu dostalo Diablo nové karburátory, vďaka čomu splnilo emisné limity USA. Výkon motora bol 490 koní. Zrýchlenie z nuly na 100 km/h bolo 4,2 sekundy a maximálna rýchlosť 325 km/h. Pri testovaní na okruhu bola však prekonaná rýchlosť 340 km/h. Zavesenie bolo zaistené dvoma priečnymi ramenami, vinutými pružinami a priečnym stabilizátorom. Vpredu boli pneumatiky s rozmermi 245/40 R17 a vzadu 335/35 R18. Hmotnosť vozidla bola 1650 kg.
1. slovenská futbalová liga 2002/2003

1. liga 2002/03 bola v poradí 10. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.
Majster.
Zostava víťaza 1. ligy MŠK Žilina:
Archidamos V.

Archidamos V. alebo Archidámos V. () z kráľovského rodu Eurypontovcov bol kráľom Sparty od roku 228 pred Kr. do roku 227 pred Kr. Jeho spolukráľom bol Kleomenes III. z kráľovského rodu Agiovcov (vládol 235 – 221 pred Kr.)
Útek do Messénie.
Archidamos bol bratom podstatne známejšieho kráľa Agida IV., ktorý sa zapísal do dejín Sparty pokusom o zavedenie reforiem. Zavedenie reforiem do života však narazilo v Sparte na odpor konzervatívcov, ktorým na čele stál jeho spolukráľ Leónidas II. V tomto politickom boji nakoniec zvíťazili odporcovia reforiem a Leónidas s podporou eforov dal Agida v roku 241 pred Kr. uväzniť a neskôr popraviť. Rovnaký osud možno čakal aj jeho brata Archidama, ale ten sa zachránil útekom do Messénie.
Zavádzanie reforiem Kleomenom III..
Po úteku Archidama sa kráľom v kráľovskej línii Eurypontovcov stal mladý syn Agida Eudamidas, ale kráľom bol len formálne, opraty moci mal v skutočnosti v rukách jeho spolukráľ z rodu Agiovcov Leónidas II. a od roku 235 pred Kr. jeho syn Kleomenes. Kleomenes sa rozhodol neísť v šľapajach svojho otca, na rozdiel od neho bol zástancom reforiem. Pri ich presadzovaní však volil tvrdší postup ako Agis IV. Svojich odporcov odstraňoval násilím a neboli to len odporcovia reforiem, ale aj tí, ktorí mu stáli v ceste k absolútnej moci v Sparte.
Návrat Archidama do Sparty.
Keď Eudamidas v roku 228 pred Kr. zomrel (podľa Pausania ho dal Kleomenes otráviť), sa podľa zákonov Sparty mal stať následníkom jeho najbližší príbuzný a tým bol jeho strýko Archidamos. Kleomenes ho preto zavolal do Sparty. Ako napísal historik Polybios, Kleomenes s ním viedol v Messénii rokovania prostredníctvom jeho rodinného priateľa Nikagora, pretože Archidamos mal obavy o svoj život. Výsledkom ich rokovaní bola zmluva zaručujúca jeho bezpečnosť. Archidamos spoliehajúc sa na podmienky zmluvy prišiel do Sparty, aby zaujal miesto kráľa, ale krátko po príchode bol zavraždený. Po smrti Archidama pri voľbe jeho následníka urobil Kleomenes krok dovtedy v Sparte nevídaný, keď nerešpektujúc zákony Sparty na miesto spolukráľa, ktoré malo patriť členovi kráľovskej rodiny Eurypontovcov, dosadil svojho brata Eukleida.
Rungeho jav

Rungeho jav je v numerickej matematike názov pre problém, ktorý vzniká pri interpolácii polynómom vyššieho stupňa. Je pomenovaný po Carlovi Davidovi Tolméovi Rungeovi, ktorý ho objavil, keď skúmal chybu polynomiálnej interpolácie istej triedy funkcií, dnes známych ako Rungeho funkcie. Tento jav je podobný Gibbsovmu javu pri Fourierových radoch.
Problém.
Uvažujme funkciu:
Runge objavil, že pokiaľ sa táto funkcia (nazývaná aj Rungeho funkcia) interpoluje na intervale formula_2 pomocou ekvidištančných uzlov formula_3, teda
polynómom "P""n"("x") stupňa "n", výsledná interpolačná krivka v okolí krajov intervalu (teda bodov −1 a 1) silne osciluje (čím narastá chyba interpolácie). Dá sa dokázať, že chyba interpolácie speje s rastúcim stupňom polynómu do nekonečna, teda platí:
Na druhej strane však Weierstrassova veta o aproximácii hovorí, že existuje postupnosť aproximujúcich polynómov, pre ktoré sa chyba limitne blíži k nule. Z toho vyplýva, že polynómy vysokého stupňa nemusia byť pri použití ekvidištančných uzlov optimálnym riešením.
Dôvod problému.
Jeden zo základných poznatkov teórie interpolácie je, že chyba interpolačného polynómu rádu "N" je daná vzorcom
pre nejaké formula_7 z intervalu (−1, 1).
Pre Rungeho funkciu
majú prvé dve derivácie hodnoty:
Absolútne hodnoty derivácií vyšších rádov môžu byť ešte väčšie. Z toho vyplýva, že sa zvyšuje aj horná hranica chyby interpolácie medzi interpolačnými uzlami.
Zmiernenie problému.
Oscilácia interpolačného polynómu môže byť zmiernená, pokiaľ budú mať interpolačné uzly väčšiu hustotu v krajných častiach intervalu. Konkrétne, na intervale (−1,1) možno vybrať uzly s asymptotickou hustotou danou vzorcom formula_10. Štandardným príkladom množiny interpolačných uzlov spĺňajúcich túto vlastnosť sú tzv. Čebyšovove uzly, pre ktoré je zaručené, že maximálna chyba sa s rastúcim stupňom polynómu zmenšuje. Rungeho jav je teda dôkazom, že ekvidištančné uzly sú pre polynómy vyššieho stupňa nevhodné. Problém ale môže byť odstránený použitím splajnových kriviek, teda kriviek, ktoré sú po častiach polynomiálne. Pri splajnových krivkách sa dá chyba zmenšiť jednoducho zväčšením počtu deliacich bodov, a teda nie je potrebné zvyšovať stupeň polynómu.
Ďalšou použiteľnou metódou je interpolácia polynómom nižšieho rádu pomocou metódy najmenších štvorcov. Vo všeobecnosti, pri použití "m" ekvidištančných uzlov pre interpoláciu polynómom stupňa "N", ak formula_11, tak výsledný interpolačný polynóm formula_12 má dobré vlastnosti.
Carl David Tolmé Runge

Carl David Tolmé Runge (* 30. august 1856, Brémy, Nemecko - † 3. január 1927, Göttingen, Nemecko) bol nemecký matematik a fyzik. Je známy predovšetkým vďaka práci v numerickej matematike, kde je objaviteľom Rungeho javu a spoluobjaviteľom Rungeho-Kuttových metód numerického riešenia obyčajných diferenciálnych rovníc. Zaoberal sa tiež spektroskopiou, geodéziou a astrofyzikou. Je po ňom pomenovaný lunárny kráter Runge.
Majstrovstvá sveta v cyklokrose 1999

Majstrovstvá sveta v cyklokrose 1999, ktoré sa konali v dňoch 30. 31. januára 1999 a usporiadateľom ktorých bolo slovenské mesto Poprad, boli jubilejnými 50. majstrovstvami sveta v tejto terénnej cyklistickej disciplíne. Samotné preteky sa konali na zamrznutej a zasneženej trati za silného mrazu v neďalekej obci Spišská Teplica. Slovensko zastupovalo 13 reprezentantov. V doterajšej histórii cyklokrosu to bol zatiaľ jediný svetový šampionát, ktorý sa konal na území Slovenska. 
Prehľad víťazov.
Súťažilo sa v troch tradičných kategóriach, v ktorých zvíťazili: 
Kategória žien sa v Poprade ešte nejazdila, svoju premiéru mala o rok neskôr v roku 2000 v holandskom Sint-Michielsgestele a historicky prvou víťazkou sa stala Hanka Kupfernagelová z Nemecka.
Weißenfels

Weißenfels je mesto nachádzajúce sa v Sasku-Anhaltsku (Nemecko) v kraji Burgenland. Počet obyvateľov mesta je 33 436 (v.r. 2008) Mesto sa nachádza asi od mesta Halle.
Historické pamiatky.
Hlavnou historickou pamiatkou mesta je barokový hrad, ktorý sa nadchádza na kopci nad mestom. Na hrade panoval panovník kráľ Gustav Adolf. V meste pôsobili významné osobnosti ako: Johann Sebastian Bach, Georg Friedrich Händel. Friedrich Nietzsche a iný.
Vodné toky.
Cez mesto preteká rieka Sála.
Neďaleké mestá.
Lipsko (Leipzig) , Naumburg , Halle 
Súčasnosť.
Mesto je na vysokej úrovni, tvoria obytné domy, vilové štvrti a historická časť mesta. Na predmestí sú mnohé obchodné centrá.
Doprava.
Okolo mesta prechádzajú diaľnice A9 (Mníchov – Berlín) a A38 (Lipsko – Göttingen) Cez mesto prechádza železničná trať Halle – Leipzig. Zo stanice Weißenfels pokračuje lokálna trať smer Weißenfels-West a Zeitz. V meste premáva sieť liniek MHD.
Politika.
Kreslá v mestskom úrade ("Stadtrat") od roku sú 2009 zvolení:
Šport.
Basketbal a Unihokey sú dva populárne športy fungujúce v tomto meste. Mitteldeutscher Basketballclub [1] (MBC) hral v národnej basketbalovej lige v rokoch 1999 až 2003. Unihokejový klub Kreissparkasse Weißenfels vyhral národnej hokejovej súťaži po sedem sezón, od roku 2003 do 2009.
Majstrovstvá Európy v ľadovom hokeji 1922

VII. majstrovstvá Európy v ľadovom hokeji sa uskutočnili v dňoch 14. až 16. februára 1922 vo švajčiarskom St. Moritzi za účasti troch reprezentačných družstiev: obhajcu titulu Švédska, Česko-Slovenska a domáceho Švajčiarska.
Konečná tabuľka.
ČSR získala trofej do trvalého vlastníctva, lebo ako nástupnícka krajina po reprezentácii Čiech získala svoj tretí titul majstrov Európy. 
Strelec víťazného gólu.
Víťazný gól Česko-Slovenska v rozhodujúcom stretnutí so Švédskom strelil Karel Pešek-Káďa, známy nielen ako hokejista, ale aj ako skvelý futbalista. 
Na olympijských hrách v roku 1920 v Antverpách získal v hokeji bronz a mohol sa stať prvým Čecho-Slovákom, ktorý by bol získal olympijskú medailu v dvoch kolektívnych športoch. Vo finále futbalového turnaja proti domácemu Belgicku Káďa ako kapitán na protest proti výkonu anglického rozhodcu Lewisa odvolal v 36. minúte svoj celok z ihriska. Zápas sa nedohral, ČSR bola diskvalifikovaná a prišla o medailu.
Cyklokros

Cyklokros je jedna z cyklistických disciplín. Preteky sa zvyčajne konajú na jeseň a v zime (sezóna medzinárodných pretekov Svetového pohára trvá od septembra do februára) a konajú sa na okruhoch s dĺžkou asi 2,5 až 3,5 kilometra. Na okruhu bývajú úseky s rôznym povrchom – trávou, hlinou, dlažbou, prekážkami a strmými stúpaniami, kde pretekári musia zoskakovať z bicykla a bicykel prenášať. Preteky zvyčajne trvajú 30 minút až hodinu; celková dĺžka závisí na podmienkach. Oblasti, kde sa tento šport najviac vyskytuje, zodpovedajú štátom s tradíciou cestnej cyklistiky – Belgicko, najmä Flámsko, Holandsko a Česko. 
Cyklokrosové bicykle sa podobajú cestným – sú ľahké, majú úzke ráfiky a plášte a zahnuté riadidlá. Niektoré prvky sa však viac podobajú horským bicyklom: profilované plášte pre zabránenie šmyku na klzkom povrchu a brzdy upevnené na vidliciach rámu, čo zabraňuje hromadeniu blata. Pretekári môžu v priebehu pretekov bicykle meniť; v ťažkých podmienkach je preto bežné, že mechanici pri pretekoch čistia, opravujú alebo mažú bicykle, ktoré potom pretekárovi poskytnú pri prejazde okolo svojho stanovišťa.
Externé odkazy.
Medailisti z MS v cyklokrose do roku 2006
Majstrovstvá sveta v cyklokrose 2010

Majstrovstvá sveta v cyklokrose 2010 boli 61. cyklokrosovým šampionátom v poradí. Konali sa v dňoch 30. a 31. januára 2010 v meste Tábor v Česku. Po štvrtýkrát sa tak svetové majstrovstvá v cyklokrose uskutočnili v Česku (po MS 1972 v Prahe, MS 1987 v Mladej Boleslavi a MS 2001 tiež v Tábore). Pre usporiadateľskú krajinu skončil šampionát úspešne, keď tituly majstrov sveta získali Zdeněk Štybar v elitnej mužskej kategórii a Tomáš Paprstka v kategórii juniorov.
Trať pretekov.
Pretekárska trať, zhruba z polovice rovnaká ako v roku 2001, bola vytýčená na pravom brehu rieky Lužnice, v severnom susedstve sídliska Nad Lužnicí, asi juhovýchodne od historického centra Tábora. Jeden okruh meral s celkovým prevýšením (nadmorská výška 396 až ).
Muži Elite.
"(31. januára 2010, 14:00 SEČ)"
Muži do 23 rokov.
"(30. januára 2010, 14:00 SEČ)"
Poznámka: Poliaci Pawel Szczepaniak a Kacper Szczepaniak, ktorí dojazdili na 1. a 2. mieste mali po pretekoch pozitívny dopingový test na EPO. Z tohoto dôvodu im medaily boli dodatočne odobrané a boli predané pretekárom, ktorí skončili na ďalších miestach v poradí.
Juniori.
"(30. januára 2010, 11:00 SEČ)"
Ženy.
"(31. januára 2010, 11:00 SEČ)"
Kállay

Kállay je priezvisko, pozri Kállay (priezvisko), napr.:
Metóda Helen Doronovej

Metóda Helen Doronovej, ktorú vyvinula lingvistka a pedagogička Helen Doronová, je jedným z prvých vzdelávacích systémov zaoberajúcim sa ranou výučbou jazykov vo svete. Existuje už od roku 1985 a jej kurzy navštevujú bábätká už od 3 mesiacov a osvojujú si anglický jazyk podobne ako svoj materinský. V roku 2009 sa touto metódou vzdelávalo v anglickom jazyku už viac ako milión detí.
Vyučovacie programy "Helen Doron Early English" sú založené na kontinuite a poskytujú 12 za sebou nasledujúcich rokov komplexnej výučby angličtiny pre deti vo veku od 3 mesiacov do 14 rokov. Kurzy prebiehajú v malých skupinkách či už po škole, resp. škôlke alebo priamo v týchto zariadeniach formou škôlkárskych alebo školských programov na prvom stupni. Metóda Helen Doron využíva v rámci výučby rôzne hry, príbehy, pracovné zošity, obrázkové karty, príbehy na obrázkoch, originálne piesne a hudbu na CD na posilnenie hovorenej angličtiny, výslovnosti, gramatiky, slovnej zásoby a čítania a písania pre staršie deti. 
História.
Doronová začala rozvíjať svoju metódu v čase, keď pre svoje deti hľadala hodiny hry na husliach. Fascinovala ju vtedy nová Suzuki metóda výučby hry na husliach, vďaka ktorej si uvedomila, že učenie hre na hudobný nástroj sa podobá procesu osvojovania si cudzieho jazyka.
Dr. Suzuki nazval túto metódu „prístupom materinského jazyka“. Ako lingvistka a pedagogička, Helen pochopila dôležitosť nielen tohto princípu vo výučbe angličtiny ale aj myšlienky povzbudzovania a posilňovania . Tieto sa následne stali prvými opornými piliermi metódy Helen Doron Early English. Rovnako ju ovplyvnila aj metóda Glenna Domana známa ako „Domanova metóda“ a výsledky jeho práce na Inštitúte pre dosiahnutie ľudského potenciálu - „Institute for the Achievement of Human Potential“ – týkajúce sa hlavne urýchlenia vývinu dieťaťa a znásobenia inteligenčných schopností bábätiek.
V roku 1985, Helen ďalej rozšírila svoju metódu zameranú na osvojenie si anglického jazyka a to používaním doma vyrobených kaziet plných piesní, rýmovačiek a príbehov pre deti z krajín, kde sa po anglicky nerozpráva. Metóda Helen Doron poskytla anglicky hovoriace prostredie, vďaka čomu sa jej podarilo úspešne napodobniť prirodzený proces osvojovania si materinského jazyka.
Haibun

Haibun (jap. 俳文) je japonský literárny žáner. V zásade je to cestovný denník putujúceho majstra, resp. všeobecne cestovateľa. Zápisky z cesty v próze sú kombinované s haiku veršami a kresbami. Názov bol odvodený od prvej slabiky slova haikai-hai a bun, japonsky próza. Haibun zjednocuje niekoľko žánrov: cestopis, biografiu, opis, rozprávanie, poéziu (haiku, tanka, renga), črty, anekdoty, drobné kresby a maľbu, denník a listy.
Vznik žánru.
Prvý známy haibun si začal písať v 17. stor. Macuo Bašó (1689). V japonskej literatúre je známy pod názvom "Oku no hosomiči" (Úzka cesta z vnútrozemia). Bašó sa vydal na cestu z Eda 16. mája spolu so svojím žiakom Kawai Sora smerom do severnej provincie Honšú. Počas tejto 150 dní trvajúcej púte prešiel . Konečnú verziu "Oku no hosomiči" skompletoval v r. 1694. Vydaná bola po jeho skone v r. 1702. Stala sa vzorom pre ďalších autorov "haibunu". Toto dielo bolo opisom jeho druhej cesty po Japonsku. Celkovo napísal štyri denníky z ciest.
Zásady pri tvorbe.
Bašó formuloval zásady, podľa ktorých sa má riadiť autor haibunu:
Haibun má byť dokumentárny žáner kombinovaný s umeleckým. Teda má to byť rukopisná forma reportáže s komentármi, poznámkami, kresbami, moderne aj fotografiami, krátkymi filmami. Klasický haibun bol zapisovaný na papier cestovateľom, teda je to osobný denník cestovateľa. Vznikol z tradície, že dospelý muž – samuraj, mních – má absolvovať cestu po Japonsku.
Prozaická časť má byť písaná úsporným a výstižným jazykom. Haibun sa udržal do dnešných dní ako literárny žáner a rozšíril sa aj v západnej anglosaskej literatúre.
Zdroj.
Pražské povstanie

Pražské povstanie môže byť:
Cassovia Hockey Cup a Tatranský pohár 2010

Cassovia Hockey Cup 2010 bude v poradí už tretí ročník turnaja v tomto roku sa znovu spojí CHC s Tatranským pohárom ktorí bude už jeho 63.ročník , na ktorom sa stretnú dve slovenské, dve české, jedno ruské a jedno nemecké mužstvo. Turnaj hostia Košice, ktoré si pozvali HK Poprad, dve české extraligové mužstvá HC Oceláři Třinec a ďalších oceliarov HC Vítkovice Steel, nemecký Kassel Huskies a ruský klub HC CSKA Moskva, účastníka KHL.
Individuálne ocenenia na turnaji.
Najlepší brankár - Július Hudáček (HC Košice)
Najlepší obranca - Stanislav Jasečko (HK Poprad) 
Najlepší strelec - Yan Stastny (CSKA Moskva)
STS-41-C

STS-41-C bola misia raketoplánu Challenger, ktorá sa uskutočnila v apríli 1984. Bol to piaty let orbitera Challenger a jedenásty let v programe Space Shuttle celkovo. Hlavným cieľom misie bolo vypustenie družice LDEF a oprava družice SMM vypustenej v roku 1980 raketou Delta.
Štart.
Odpočítavanie sa začalo 2. apríla a prebehlo bez problémov. Problém sa vyskytol so štartovacím oknom v deň štartu 6. apríla. To trvalo len 3 minúty a samotný štart o 13:58 UTC prebehol bez komplikácií. Hlavné motory SSME boli vypojené vo výške 105 km. Dvoma manévrami OMS sa Challenger dostal na obežnú dráhu 213 x 467 km, ktorú posádka upravila na kruhovú vo výške 463 km. 
Priebeh letu.
Úlohou prvého dňa bolo vypustenie družice LDEF (Long Duration Exposure Facility). Bol to 15 metrov dlhý hranol s priemerom 4,2 metra a hmotnosťou 9 600 kg. V tejto družici bolo 57 experimentov z 9 krajín vrátane 3 armádnych pokusov. Vypustenie prebehlo 7. apríla, vykonal ho Terry Hart pomocou manipulátora RMS.
Úlohou druhého dňa bolo zachytenie družice SMM, ktorá kvôli chybám gyroskopov strácala možnosť orientácie. Challenger sa štyrmi manévrami dostal do blízkosti 60 metrov od družice. O 13:25 UTC astronauti Nelson a van Hoften vystúpili do nákladového priestoru. Ale ani po troch pokusoch sa im družicu nepodarilo zachytiť, iba sa zrýchlila jej rotácia. Raketoplán sa teda priblížil na 12 metrov a posádka sa pokúšala zachytiť satelit manipulátorom RMS, ale všetky štyri pokusy dopadli bezvýsledne. 
Vedcom v Johnson Space Center sa podarilo rotáciu družice takmer zastaviť. Počas 10 apríla sa raketoplán znova priblížil k družici a Hart ju manipulátorom RMS úspešne zachytil a zakotvil v nákladovom priestore. 11. apríla Nelson a van Hoften znova vystúpili do otvoreného priestoru a vykonali výmenu gyroskopov. Okrem nich tiež vymenili tienidlo a niektorú elektroniku. Na konci výstupu ešte 50 minút testovali pilotáž jednotiek MMU v nákladovom priestore. Výstup skončil po 7 hodinách 19 minútach, družica SMM bola ešte 24 hodín testovaná, vypustená bola 12. apríla o 09:30 UTC.
Pristátie.
Počas 13. apríla sa Challenger pripravoval na pristátie na Kennedy Space Center. Avšak len 10 minút pred brzdovým zážihom motorov OMS sa zistilo, že ku KSC mieri fronta mračien a tak bolo pristátie odvolané a presunuté na Edwards AFB. K štvorminútovému zážihu OMS došlo nad Indickým oceánom. Bezproblémové pristátie prebehlo na dráhe 17 základne Edwards o 13:28 UTC.
Roháčka

Roháčka môže byť:
Akacuki

Akacuki alebo Planet-C je kozmická sonda určená na prieskum Venuše. Postavila a prevádzkuje ju organizácia Uchu kagaku kenkyujo - jap. "宇宙科学研究本部" - angl. "JAXA Institute of Space and Astronautical Science (ISAS)", Sagamihara (Japonsko). Kvôli zlyhaniu prvého pokusu o brzdiaci manéver sa sonda dostala na orbitu Venuše až koncom roku 2015, o päť rokov neskôr oproti plánu. 
Popis.
Trojosovo stabilizovaná sonda s telom v tvare kvádra o rozmeroch 1,04×1,45×1,40 m je vybavená dvoma výklopnými otočnými panelmi štvorcového tvaru s plochou 2×1.4 m2 fotovoltaických batérií dodávajúcich maximálne 1 200 W (na začiatku činnosti pri Venuši) resp. minimálne 500 W elektrickej energie (na konci aktívneho života). Obsahuje tiež dobíjateľné palubné akumulátorové batérie. Na palube sondy sú umiestnené nasledujúce experimenty: 
Sonda je určená na podrobný prieskum atmosféry, oblačnosti a povrchu planéty Venuše, vrátane hľadania stôp možného recentného vulkanizmu. Údaje sú vysielané na Zem v pásme X (8 GHz) cez parabolickú anténu s priemerom 1,6 m s vysokým ziskom, alebo cez jednu z 2 antén. Pre príjem povelov slúžia 2 všesmerové antény. Orientáciu sondy v priestore zaisťujú detektory Slnka, sledovače hviezd a uhlomerné gyroskopy. Orientačný a stabilizačný systém zabezpečuje presnosť orientácie na ±0.1° a stabilitu ±0.01°. Ako výkonné prvky orientácie slúžia 4 silové zotrvačníky (kapacita momentu 2×20 Nms a 2×4 Nms) a systém 12 motorčekov na jednozložkové KPL (hydrazín). Sú 4 o ťahu 4×3 N a 8 o ťahu 8×23 N, používajú sa aj na menšie korekcie dráhy. Pre veľké korekcie dráhy slúži motor s keramickou (nitrid kremíka, Si3N4) spaľovacou komorou a tryskou o ťahu 500 N na dvojzložkové KPL (hydrazín a oxid dusičitý). 
Predpokladaná doba aktívnej životnosti je 4,5 roku. 
Priebeh letu.
Sonda odštartovala 20. mája 2010 v čase 21:58:22 UT. V čase 22:09:59 UT bola navedená na vyčkávaciu dráhu, neskôr prebehol reštart motoru druhého stupňa. O 22:25:47 UT prebehlo navedenie na únikovú dráhu a v čase 22:25:51 UT sa sonda oddelila od 2. stupňa nosnej rakety. 21. mája v čase 07:40 UT bolo so sondou nadviazané obojsmerné rádiové spojenie. Navedenie na obežnú dráhu okolo Venuše bolo plánované na december 2010. V januári nasledujúceho roku sonda mala začať vedeckú činnosť, ktorá mala trvať minimálne do novembra roku 2014.
Brzdiaci manéver mal prísť 7. decembra 2010, avšak nevydaril sa. Sonda prešla do núdzového režimu a naďalej zostala na heliocentrickej dráhe. Jej motor sa totiž zapálil na príliš krátku dobu. Ďalšia príležitosť navedenia sondy na obežnú dráhu sa však vyskytla až o 5 rokov. Sonda počas celej doby zostala funkčná a v decembri 2015 sa zážihom, ktorý trval 20 minút a 30 sekúnd, dostala na výstrednú obežnú dráhu okolo Venuše. Táto dráha bola prispôsobená zúženým možnostiam sondy, skutočnosti, že sa na orbitu okolo Venuše dostala iba za použitia orientačných motorčekov. Potom sa začala kalibrácia jej vedeckých prístrojov a zisťovanie poškodenia, ktoré im päťročné pôsobenie kozmických podmienok spôsobilo. V marci 2016 došlo k ďalšej úprave dráhy, po ktorom sa sa najvzdialenejší bod dráhy znížil na 330 000 km a doba obehu poklesla na 9 dní.
Roland Števko

Roland Števko (* 8. apríl 1983, Levice) je slovenský futbalista, ktorý v súčasnosti trénuje v klube MFK Topvar Topoľčany. Bol považovaný za veľký futbalový talent, reprezentoval Slovensko v mládežníckych kategóriach. V roku 2004 bol najlepším strelcom Corgoň ligy.
Úspechy.
Individuálne
Naumburg

Naumburg je historické mesto v Nemecku, spolková krajina Sasko-Anhaltsko, asi juhozápadne od Lipska a južne od Halle. Leží v údolí rieky Sála na železničnej trati z Lipska do Weimaru, má asi 29 tisíc obyvateľov a jeho zďaleka najslávnejšou stavbou je dóm v Naumburgu.
Dejiny.
Osada sa prvýkrát spomína ako „nový hrad“ ("Newe Burg") v roku 1012, roku 1028 tu bolo zriadené biskupstvo a roku 1144 sa Naumburg prvýkrát spomína ako mesto. Ležalo na významnej obchodnej ceste ("via regia") a už v roku 1278 sa pripomínajú naumburské výročné trhy, ktoré až po roku 1500 premohlo Lipsko. Roku 1432 obliehali Naumburg husiti pod velením Prokopa Holého, ale podľa povesti ho nezničili, pretože im vyšiel naproti sprievod detí s kvetinami. Túto udalosť dodnes pripomína slávnosť na konci júna. 
Až do reformácie bol Naumburg biskupské mesto, od 16. storočie pripadol saským kráľom a bol do počiatku 
18. storočie sídlom „sekundogenitury“, mladších bratov panovníka. Po páde Napoleona pripadol Naumburg roku 1815 k Prusku a roku 1846 získal prvé železničné pripojenie na trati Halle – Erfurt. Roku 1892 bola uvedená do prevádzky parná električka, od roku 1907 elektrická, ktorá jazdí dodnes. Počas druhej svetovej vojny bolo mesto len sčasti poškodené a 14. apríla 1945 oslobodené Američanmi. V rámci dohôd však pripadlo Durínsko do východnej zóny a 2. júna 1945 prišla do mesta sovietska armáda, ktorá tu mala významnú posádku až do roku 1991. Od roku 1994 je Naumburg sídlom okresných úradov okresu "Burgenland", k nemu patria aj mesta Zeitz a Nebra.
Obliehaný hrad

Obliehaný hrad je solitérová kartová hra.
Hrá sa s balíčkom 52 francúzskych kariet. Z balíčka sa odstránia esá, ktoré sa zoradia postupne jedno nad druhé a vytvoria tak 4 základne. Vpravo a vľavo od každého esa sa rozdá po šesť kariet, ktoré sa navzájom čiastočne prekrývajú (tak aby každá bola viditeľná) a vytvárajú rady. Vrchná karta každého radu je k dispozícii na hru. Možno ju presunúť na základňu alebo na niektorý rad. Základne sa budujú od esa po kráľa podľa typu (kára, piky, srdcia a kríže). Karty v radoch sa budujú smerom dole (teda od vyššej karty k nižšej) bez
ohľadu na typ a farbu karty. Ak sa niektorý rad vyprázdni možno ho zaplniť ľubovoľnou kartou. Hra sa končí úspešne ak sa podarí premiestniť všetky karty na základne.
1. slovenská futbalová liga 1996/1997

1. slovenská futbalová liga 1996/97 bol v poradí 4. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.
Titul prvýkrát získalo mužstvo 1. FC Košice, pričom blízko k titulu bol Spartak Trnava, avšak v poslednom kole prehral v Rimavskej Sobote.
Ondruš

Ondruš môže byť:
Majstrovstvá Európy v ľadovom hokeji 1923

VIII. majstrovstvá Európy v ľadovom hokeji sa uskutočnili v dňoch 7. až 11. marca 1923 v belgických Antverpách. Zúčastnilo sa ich päť krajín, ktoré sa stretli jednokolovo každý s každým. Zvíťazili hokejisti Švédska pred Francúzskom a obhajcom titulu Česko-Slovenskom. Medaily sa neušli domácemu Belgicku na štvrtom a Švajčiarsku na piatom mieste.